Alexander Kielland

Alexander Lange Kielland (18. veebruar 1849 – 6. aprill 1906) oli üks tuntumaid Norra 19. sajandi kirjanikke. 

Tema kuulsamate teoste hulka kuuluvad romaanid "Garman & Worse" (1880), "Skipper Worse" (1882) ja "Gift" (1883). Tuntud on ka tema lühijutud. Kiellandi loetakse üheks neljast Norra kirjanduse suurkujust (koos Henrik Ibseni, Bjørnstjerne Bjørnsoni ja Jonas Liega).

Kielland sündis Norras Stavangeris jõukas kaupmeheperekonnas.Kiellandi biograafia Jõukast päritolust hoolimata tundis ta siirast poolehoidu inimeste vastu, kelle majanduslikud olud olid kehvemad. Ka tehaseomanikuna kohtles ta töölisi hästi. Kogu oma kirjanikuelu oli ta nõrgemate eestkõneleja ning kriitiline kogu ühiskonna vastu. Näiteks romaanis "Gift" ('mürk') ründab Kielland Norra haridussüsteemi, eriti õpetajate ladina keele lembust sel perioodil. Teose esimeses pooles piinleb koolipoiss Marius oma akadeemilise andetuse tõttu ning teose kulminatsiooniks on hetk, kui poiss lamab surivoodis ning kordab aina ladina keele grammatikat.

1891. aastal määrati Kielland Stavangeri linnapeaks. 1902. aastast kuni surmani oli ta Møre og Romsdali maavanem.

Selle üle, miks Kielland kirjanikuna tegutsemise nii vara lõpetas, on palju spekuleeritud. Arvatakse, et realistina leidis Kielland, et ta ei suuda tegeleda uusromantismi suundumustega Norra 19. sajandi lõpu kirjanduses. Tõenäolisem põhjus on keskendumine poliitilisele karjäärile. Tor Obrestadi koostatud Kiellandi biograafias tuuakse surma põhjusena välja rasvtõbi. Kielland elas üle mitu südameatakki, võttis kaalus jõudsalt juurde ega suutnud taltsutada liigset söögiisu.

Teosed
Lühijutud
 Novelletter, 1879  Võimalik Internetist tasuta alla laadida Gutenbergi projekti veebilehelt: Norse Tales and Sketches 
 Nye novelletter, 1880
 To Novelletter fra Danmark, 1882

Romaanid
 Garman & Worse, 1880– Tõlge inglise keelde 1890: Garman and Worse. Võimalik Internetist tasuta alla laadida Gutenbergi projekti veebilehelt: Garman and WorseGarman & Worse  on saadaval ka norrakeelsena Runebergi projekti veebilehel Garman og Worse
 Arbeidsfolk, 1881
 Else, 1881
 Skipper Worse, 1882 Skipper Worse anti ingliskeelse tõlkena välja 1885Skipper Worse originaalne norrakeelne tekst on saadaval Runebergi projekti kaudu aadressil Skipper Worse 
 Gift, 1883
 Fortuna, 1884
 Sne, 1886
 Sankt Hans Fest, 1887
 Jacob, 1891

Näidendid
 Paa Hjemvejen, 1878
 Hans Majestæts Foged, 1880
 Det hele er Ingenting, 1880
 Tre par, 1886
 Bettys Formynder, 1887
 Professoren, 1888

Esseed
 Forsvarssagen, 1890
 Menneker og Dyr, 1891
 Omkring Napoleon, 1905  Tõlge inglise keelde 1907: Napoleon's Men and Methods

Eesti keeles ilmunud teosed
"Jakob", tõlkinud A. Paulmeister, Tartu : Postimees, 1913 
jutustus "Waterloo lahing", tõlkinud V.K, Tartu : Meie Aastasada, 1914?
jutustus "Kirikumõisa Rebekka", tõlkinud J. Kotsar, Tartu : K. Koppel, 1903
jutustus "Mustad ja Punased", tõlkinud Joh. Aavik, Tartus : Istandik, 1920
jutustus "Karen", tõlkinud Joh. Lepa, Tartu : Kirjanduse sõbrad, 1901
"Nowellid Põhjamaa kirjandusest", valinud ja eestistanud Ad. Wöölmann, Tallinn : 1910] - Kiellandi novellid "Pidutuju", "Rahvapidu", "Pealelõunane unenägu", "Kolletanud lehed"

 Viited 

Välislingid

Kategooria:Norra kirjanikud
Kategooria:Norra näitekirjanikud
Kategooria:Sündinud 1849
Kategooria:Surnud 1906